ZENICA: 25 osoba kažnjeno zbog kršenja policijskog sata, 13 zbog nepoštivanja kućne samoizolacije

Policijski sat za područje Federacije BiH stupio je snagu 22. marta, odlukom Federalne uprave civilne zaštite.

Na području Grada Zenica u protekla 24 sata izdat je 41 prekršajni nalog. Iz MUP-a ZDK poručuju da se građani poprilično pridržavaju mjera, ali da svakako treba biti još odgovorniji.

„Policijski službenici MUP-a ZDK sinoć su na području Grada Zenica izdali 25 prekršajnih naloga za osobe koje nisu poštovale izrečene naredbe o nenapuštanju svojih domova u periodu od 18 sati do 5 sati ujutro, odnosno policijski sat. Također, izdato je i 13 prekršajnih naloga kršenja mjera samoizolacije, kao i 3 slučaja nepoštivanje naredbe o kretanju lica mlađih od 18 i starijih od 65 godina“, kazala je Aldina Alić portparol MUP-a ZDK.

Još jednom upućujemo apel svim građanima da se pridržavaju mjera, uputa i naredbi nadležnih organa i institucija, a u cilju prevencije širenja korona virusa.